DA Den Europæiske Unions Tidende C 55/18

Anmodning om præjudiciel afgørelse indgivet af Cour d'appel de Liège (Belgien) den 29. december 2008 — Real Madrid Football Club, Zinedine Zidane, David Beckham, Raul Gonzalez Blanco, Ronaldo Luiz Nazario de Lima, Luis Filipe Madeira Caeiro, Futebol Club Do Porto S.A.D., Victor Baia, Ricardo Costa, Diego Ribas Da Cunha, P.S.V. N.V., Imari BV, Juventus Football Club SPA mod Sporting Exchange Ltd, William Hill Credit Limited, Victor Chandler (International) Ltd, BWIN International Ltd (Betandwin), Ladbrokes Betting and Gaming Ltd, Ladbroke Belgium S.A., Internet Opportunity Entertainment Ltd, Global Entertainment Ltd (Unibet)

(Sag C-584/08)

(2009/C 55/29)

Processprog: fransk

Den forelæggende ret

Cour d'appel de Liège

Parter i hovedsagen

Sagsøger: Real Madrid Football Club, Zinedine Zidane, David Beckham, Raul Gonzalez Blanco, Ronaldo Luiz Nazario de Lima, Luis Filipe Madeira Caeiro, Futebol Club Do Porto S.A.D., Victor Baia, Ricardo Costa, Diego Ribas Da Cunha, P.S.V. N.V., Imari BV, Juventus Football Club SPA

Sagsøgt: Sporting Exchange Ltd, William Hill Credit Limited, Victor Chandler (International) Ltd, BWIN International Ltd (Betandwin), Ladbrokes Betting and Gaming Ltd, Ladbroke Belgium S.A., Internet Opportunity Entertainment Ltd, Global Entertainment Ltd (Unibet)

Præjudicielle spørgsmål

De præjudicielle spørgsmål vedrører fortolkningen af artikel 5, nr. 3, i Rådets forordning (EF) nr. 44/2001 af 22. december 2000 om retternes kompetence og om anerkendelse og fuldbyrdelse af retsafgørelser på det civil- og handelsretlige område (1), hvad særligt angår internetområdet:

»Når den påberåbte skade, som i det foreliggende tilfælde, er forårsaget af websteder, og

a) når ingen af de sagsøgte selskaber, som driver de omtvistede websteder, har deres hjemsted i Belgien,

b) når ingen af de omhandlede websteder er« hosted »i Belgien,

c) når ingen af de sagsøgte parter er hjemmehørende i Belgien,

d) når væddemålswebstederne er tilgængelige for belgiske internetbrugere, som kan indgå og registrere væddemål herpå, i samme omfang som de er tilgængelige for internetbrugere i andre medlemsstater, eftersom der er tale om« .com»-websteder, hvis marked er udbredt til hele Europa, og som ikke har en særlig« .be»-endelse for Belgien,

e) når disse websteder er tilgængelige på flere sprog, men ikke konsekvent er tilgængelige på de to mest anvendte sprog i Belgien,

f) når disse websteder bl.a. udbyder væddemål om belgiske kampe på samme måde, som de udbyder udenlandske sportsmesterskaber,

g) når det ikke er godtgjort, at der anvendes en særlig teknologi eller agitationsteknik, som er målrettet en belgisk kundekreds,

h) når antallet af væddemål, som indgås af en belgisk kundekreds, er ganske marginalt i forhold til det samlede antal væddemål, der registreres på disse websteder, idet de tal, som væddemålsselskaberne har oplyst for 2005, og som modparten ikke har bestridt, viser, at det samlede antal belgiske væddemål om fodboldkampe udgør mindre end 0,25 % af de væddemål, som er registreret på webstederne« bwin.com»,« willhill.com»,« betfair.com»,« ladbrokes.com»,« sportingbet »og« miapuesta», mens« vcbet.com »har oplyst, at 40 af deres samlede antal væddemål var belgiske, 1) skal det da antages, at den påberåbte skade er opstået, eller kan opstå, i Belgien, således at de belgiske retter er kompetente til at påkende søgsmål vedrørende denne skade, fordi de omtvistede websteder blandt andet henvender sig til en belgisk kundekreds? 2) eller skal det antages, at den påberåbte skade ikke er opstået, eller ikke kan opstå, i Belgien, således at de belgiske retter kun er kompetente til at påkende søgsmål vedrørende denne skade, såfremt der kan konstateres en tilstrækkelig, væsentlig eller klar tilknytning mellem de påberåbte ansvarspådragende handlinger og det belgiske område? 3) Såfremt sidstnævnte er tilfældet, hvilke kriterier er det da relevant at tage hensyn til ved vurderingen af, om der foreligger en sådan tilknytning?«

(1) EFT 2001 L 12, s. 1.